Folketing
1999-11-19

Også hr. Tom Behnke skylder jeg et svar, som jeg ikke kunne få tid til at give sidst, da hr. Tom Behnke rejste spørgsmålet. Jeg synes, at hr. Tom Behnke selv gav svaret. Hr. Tom Behnke startede sit indlæg med at tale om frihed for lønmodtagere til at arbejde, men det system, vi har i den danske model, betyder jo, at der er nogle rettigheder, og at disse rettigheder er aftalt. Og det vil sige, at virksomheder og lønmodtagere er blevet enige om, hvad er det for et sæt fælles spilleregler, vi kan have, som kan sikre os tryghed, som kan sikre virksomhederne stabiliteten, og som kan sikre samfundet, at der er en gevinst, fordi man også har en konkurrenceevne. Det er jo det, det hele det handler om. Og alt det andet er jo kun ord. Det her handler om, hvordan man kan have denne stabilitet, og den mener vi at vi kan have ved, at man har et system, hvor der er nogle rettigheder for lønmodtageren.